Astronomlar xalqaro jamoasi Neptun orbitasi ortida avval ma’lum bo‘lmagan, Niku nomini olgan osmon jismini topdi. Bunga doir tadqiqot arXiv.org saytida chop etildi. Samoviy jism Neptundan 160 ming marta xiraroq bo‘lib, bu Nikuning diametri 200 kilometrdan kam demakdir. Osmon jismiga uning orbitasi gigant-sayyoralar joylashgan Quyosh tizimi tekisligiga 110 gradusli burchak ostida burilganligi noodatiy tus beradi. Shuningdek, Niku Quyosh atrofida aksariyat osmon jismlaridan farqli qarama-qarshi tomonga aylanadi. Obekt nomi xitoycha niku (bo‘ysunmas) so‘zidan kelib chiqqan. Olimlarning ta’kidlashicha, Niku va asteroid Quyosh tizimi anomal osmon jismlari klasterining bir qismi bo‘lishi mumkin. Niku obektini olimlar Pan-STARRS (Panoramic Survey Telescope and Rapid Response System) teleskoplar tizimi yordamida topishga muvaffaq bo‘lishgan. Astronomlar osmon jismini o‘rganishda davom etishmoqda.